ЧРЕЗ

Председателя на

Народното събрание

ДО

Заместник министър-председателя и

Министър на вътрешните работи

Г-жа Румяна Бъчварова

**ПИТАНЕ**

от Петър Владиславов Славов

 народен представител от ПГ на Реформаторския блок

на основание чл. 90, ал.1 от КРБ и чл.94, ал. 1 от ПОДНС внасям питане

ОТНОСНО**:*Политиката на МВР по отношение осигуряване безопасността на движение по ремонтираните участъци от автомагистралите и превенцията и облекчаване на задръстванията.***

**УВАЖАЕМА ГОСПОЖО ЗАМЕСТНИК МИНИСТЪР-ПРЕДСЕДАТЕЛ И**

**МИНИСТЪР НА ВЪТРЕШНИТЕ РАБОТИ,**

Наложилите се неотложни ремонти по някои отсечки и виадукти на автомагистрала „Хемус” и „Тракия”, макар и все още извън отпускарския сезон, вече създават сериозни затруднения за придвижването на пътуващите. Наличието на своевременна и адекватна намеса от органите на „КАТ-Пътна полиция” е условие както за превенция на евентуални нарушения и опасности за безопасността на движението, така и предпоставка за намаляване на задръстванията и оттам и стреса за пътуващите граждани.

Наред с регулирането на движението в реално време, органите на КАТ биха били много полезни и с предварителното създаване на временна организация на движението чрез обособяване на по две ленти в посоката с интензивен трафик в ремонтираните участъци, които да променят съответно в началото и края всеки пиков период. Така потокът на пътуващи, особено в навечерието на празници и почивни дни, по лесно ще може да се изтегля, респективно-в края на почивните дни ще може по-лесно да се завръща към столицата и големите градове.

**Уважаема госпожо Вицепремиер и**

**Министър на вътрешните работи,**

във връзка с гореизложеното моля да отговорите на следното питане:

**Какви мерки предвижда политиката на ръководството на МВР по отношение осигуряване безопасността на движението в ремонтираните участъци от автомагистралите и превенция и облекчаване на задръстванията?**

София, 07.05.2015г.

 ......................................

Петър Славов,

Народен представител

от ПГ на РБ